ধুতি-পাঞ্জাবিতে অঞ্জনা বসু

কলকাতা: পথিকৃৎ বসু পরিচালিত ‘শ্রীমান ভার্সেস শ্রীমতী’ একেবারে অন্যরকম এক ভালবাসার গল্প। আগামী ১ মে বড় পর্দায় মুক্তি পেতে চলেছে এই ছবি। পুরুষ-পোশাকে চমকে দেওয়ার মতো লুকে ‘শ্রীমতী’ নায়িকা। ধুতি-পাঞ্জাবি পরে লিঙ্গ বৈষম্যের বিরুদ্ধে বার্তা দিলেন অভিনেত্রী অঞ্জনা বস (Anjana Basu)। ট্রেলারে আলাদা করে নজর কেড়েছেন অঞ্জনা বসু।

শ্রীমান vs শ্রীমতীর ট্রেলার (Shreeman Vs Shreemati) লঞ্চ অনুষ্ঠানে সকলকে চমকে দিলেন অভিনেত্রী অঞ্জনা বসু। পুরুষের পোশাকে একেবারে অন্য রকম লুকে ধরা দিয়েছেন নায়িকা। তবে তিনি প্রথম নয় এর আগে সকলকে চমকে দিয়ে ধুতি-পাঞ্জাবি পরে ছবি পোস্ট করে ছিলেন অভিনেত্রী স্বস্তিকা মুখ্যোপাধ্যায়। অভিনেত্রী স্বাধীন চিন্তাভাবনাকেই গুরুত্ব দেন। সেখান থেকেই থেকেই দাঁড়িয়েই এমন পোশাক নায়িকার। এ ভাবেই লিঙ্গভেদ মুছলেন। নতুন লুক হইচই ফেলল সোশ্যাল মিডিয়ায়। ধুতি-পাঞ্জাবিতে সোশ্যাল মিডিয়ায় ছবি পোস্ট করেন অঞ্জনা। অভিনেত্রীতে দেখা গেল নীল পাঞ্জাবি স্টাইলের কুর্তা সঙ্গে হালকা নীলচে কাজ করা ধুতি। অভিনেত্রীর এই সাজ তাঁর বয়সকে কয়েকগুন কমিয়ে দিয়েছে।

আরও পড়ুন: পাহেলগাঁও সন্ত্রাসবাদী হামলা নিয়ে মুখ খুলেছেন বলিউড তারকারা

ছবিতে একফ্রেমে দেখা যাবে অঞ্জন দত্ত (Anjan Dutt) ও মিঠুন চক্রবর্তীকে (Mithun Chakraborty)। একফ্রেমে এযাবৎকাল বড়পর্দায় ধরা দেননি মিঠুন চক্রবর্তী ও অঞ্জন দত্ত। এবার দুই ডাকসাইটে অভিনেতাকে পর্দায় একসঙ্গে দেখা গেল। ছবিতে এক জজ সাহেবের চরিত্রে অভিনয় করেছেন মিঠুন। তাঁরই বিবাহবিচ্ছেদের মামলা চলছে দীর্ঘ ২৭ বছর ধরে। মিঠুনের স্ত্রীর ভূমিকায় রয়েছেন অঞ্জনা বসু। এছাড়াও এই ছবিতে প্রথমবার জুটি বেঁধেছেন পরমব্রত চট্টোপাধ্যায় ও মধুমিতা সরকার। ছবিতে তাঁদেরও স্বামী-স্ত্রীর চরিত্রে দেখা যাবে। ছবিতে মিঠুন-অঞ্জনার অল্পবয়সি চরিত্রে দেখা যাবে সত্যম ভট্টাচার্য ও রোশনী ভট্টাচার্যকে।

অন্য খবর দেখুন